**projektas**

**reg. Nr. T-51**

**2.16. darbotvarkės klausimas**

**Pasvalio rajono savivaldybės taryba**

**Sprendimas**

**dėl pritarimo melioracijos statinių naudotojų asociacijos „paliepiai“ vykdomo melioracijos statinių rekonstrukcijos projekto daliniam finansavimui**

2019 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 7 straipsnio 27 punktu ir 16 straipsnio 4 dalimi, Lietuvos Respublikos melioracijos įstatymo 7 straipsnio 3 dalimi, Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklos ,,Parama žemės ūkio vandentvarkai“ įgyvendinimo taisyklėmis, patvirtintomis Lietuvos Respublikos žemės ministro 2015 m. liepos 17 d. įsakymu Nr. 3D-578 „Dėl Lietuvos kaimo plėtros 2014–2020 metų programos priemonės „Investicijos į materialiųjų turtą“ veiklos „Parama žemės ūkio vandentvarkai“ įgyvendinimo taisyklių patvirtinimo“, Pasvalio rajono savivaldybės tarybos 2016 m. balandžio 27 d. sprendimu Nr. T1-109 „Dėl pritarimo projektų rengimui pagal Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklą ,,Parama žemės ūkio vandentvarkai“, Pasvalio rajono savivaldybės taryba nusprendžia:

1. Pritarti Melioracijos statinių naudotojų asociacijos „Paliepiai“ projekto „Pasvalio rajono melioracijos statinių naudotojų asociacijos „Paliepiai“ nariams priklausančių ir valstybinių melioracijos sistemų rekonstrukcija“ pagal Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklą ,,Parama žemės ūkio vandentvarkai“ daliniam finansavimui – 5 proc. visų tinkamų finansuoti projekto išlaidų.

2. Įpareigoti Savivaldybės administracijos direktorių pasirašyti projektų dalinio finansavimo sutartis.

**Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.**

Savivaldybės meras

Parengė

Vietinio ūkio ir plėtros skyriaus vyriausiasis specialistas

V. Kuodis

Suderinta DVS Nr. RTS-63

Pasvalio rajono savivaldybės tarybai

**AIŠKINAMASIS RAŠTAS**

**dėl pritarimo melioracijos statinių naudotojų asociacijos „paliepiai“ vykdomo melioracijos statinių rekonstrukcijos projekto daliniam finansavimui**

2019 m. kovo 6 d.

Pasvalys

**1. Problemos esmė**

Atsižvelgiant į Melioracijos statinių naudotojų asociacijos „Paliepiai“ prašymą, priimti sprendimą dėl asociacijos vykdomo vandentvarkos (melioracijos) projekto dalinio finansavimo.

Melioracijos statinių naudotojų asociacija „Paliepiai“ kartu su projekto partneriu Pasvalio rajono savivaldybės administracija įgyvendina projektą „Pasvalio rajono melioracijos statinių naudotojų asociacijos „Paliepiai“ nariams priklausančių ir valstybinių melioracijos sistemų rekonstrukcija“ pagal Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklą ,,Parama žemės ūkio vandentvarkai“. Pagal pasirašytą paramos sutartį su Nacionaline mokėjimo agentūra prie Žemės ūkio ministerijos paramos gavėjo įnašas sudaro 21,0006 proc. visų tinkamų finansuoti projekto lėšų. Bendrų projekto tinkamų finansuoti išlaidų vertė yra 372594,97 Eur. Melioracijos statinių rekonstravimo darbai – 343930,33 Eur, iš jų:

statinių, nuosavybės teise priklausančių asociacijai rekonstravimas – 252382,95 Eur;

valstybei priklausančių melioracijos statinių rekonstravimas – 66979,45 Eur;

 griovių ir jų įrenginių rekonstravimas (valstybės nuosavybės teisė) – 24567,93 Eur.

 Išlaidos valstybei nuosavybės teise priklausančių melioracijos statinių rekonstravimui (drenažo ir griovių rekonstravimas) sudaro 26,62 proc.

**2. Kokios siūlomos naujos teisinio reguliavimo nuostatos ir kokių rezultatų laukiama**

Rekonstruotos drenažo sistemos 142,70 ha plote, suremontuota 3,930 km griovių.

**3. Skaičiavimai, išlaidų sąmatos, finansavimo šaltiniai**

Savivaldybės biudžeto lėšos, prisidedant 5 proc. visų tinkamų finansuoti projektų išlaidų, sudarys 18629,75 Eur.

**4. Numatomo teisinio reguliavimo poveikio vertinimo rezultatai**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**6. Sprendimo projekto iniciatoriai**

Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Vietinio ūkio ir plėtros skyriaus

vyriausiasis specialistas Vaidotas Kuodis